Тӑта Русскинская кәрт эвӑԯт юхтум «Вонтнэ» арӑң-якӑң нєңиет па эвиет, Лянтор вошӑң «Пимэлы» ариты-якты няврємӑт, Ёмвош район Шапша кәрт эвӑдт «Мощ хот» якӑң ёх, Нуви сӑңхум район Ваньщавӑт кәртӑн вәԯты «Тўт сэмие» нємпи ариты-якты эвиет, Сәрхан район Тром-Аган кәрт эвӑт юхтум «Тром ёвум махум» арӑң-якӑң имет па эвиет, Ёмвошӑң «Созвездие Югры» артистӑт, Нягань вош арсыр мирӑт культура тӑхи эвӑԯт ёх, Лянтор вошн вәԯты «Тень эмигранта» нємпи ариты па нарӑсты айԯат ёх Вера Кандратьева пиԯа шуши мирўв хурамӑң арӑт арисӑт, якӑт вантӑсӑт па нарӑсты юхӑтн юнтсӑт.